**Informácie certifikačného orgánu do Výročnej správy o vykonávaní Operačného program KŽP 2014 – 2020 za rok 2016**

**Stav čerpania**

*Čerpanie voči EK*

CO deklaroval na EK k 31.12.2016 výdavky za Operačný program Kvalita životného prostredia (OP KŽP) v celkovej sume 34 719 484,51 € za zdroj EÚ, z toho v sume 0,00 € v záverečných priebežných žiadostiach o platbu na EK (ďalej len „ŽoP na EK“) za 2. účtovný rok a v sume 34 719 484,51 € (za fond EFRR v sume 13 906 474,66 € a za fond KF v sume 20 813 009,85 €) v rámci 4 priebežných ŽoP na EK za 3. účtovný rok. Deklarovaná suma predstavuje 1,11 %-ný podiel čerpania na celkovej alokácii programu.

*Prijaté platby z EK*

V roku 2016 boli na účet CO pre OP KŽP prijaté platby z EK v celkovej sume   
119 688 183,43 € za zdroj EÚ (z toho 48 473 108,81 € v rámci EFRR a 71 215 074,61 € v rámci KF), z toho:

* suma 29 480 215,79 € (z toho 11 985 760,54 € v rámci EFRR a 17 494 455,25 € v rámci KF) predstavuje 3. tranžu počiatočnej zálohovej platby (1 % z alokácie operačného programu bez výkonnostnej rezervy);
* suma 58 960 431,58 € (z toho 23 971 521,08 € v rámci EFRR a 34 988 910,50 € v rámci KF) predstavuje ročnú zálohovú platbu za rok 2016 (2 % z alokácie operačného programu bez výkonnostnej rezervy). Vzhľadom na nedeklarovanie výdavkov na EK za 2. účtovný rok je potrebné v roku 2017 vrátiť v. u. ročnú zálohovú platbu Európskej komisii;
* suma 31 247 536,06 € (z toho 12 515 827,19 € v rámci EFRR a 18 731 708,86 € v rámci KF) predstavuje 90 %-nú úhradu 4 priebežných ŽoP na EK predložených na EK v rámci 3. účtovného roka.

Kumulatívne boli pre toto programové obdobie v rámci OP KŽP prijaté platby z EK v celkovej sume 178 648 615,01 za zdroj EÚ (z toho 72 444 629,89 € v rámci EFRR a 106 203 985,11 € v rámci KF).

**Úroky**

V roku 2016 boli na účte pre OP KŽP vygenerované úroky vo výške 10 389,71 €   
(z toho 4 254,72 € za EFRR a 6 134,99 € za KF). Kumulatívne, pre toto programové obdobie je suma generovaných úrokov vo výške 15 870,97 € (z toho 6 464,40 € za EFRR a 9 406,57 € za KF) a bola použitá na financovanie OP.

Vzhľadom na nedeklarovanie výdavkov na EK za 2. účtovný rok je potrebné v roku 2017 vrátiť v. u. ročnú zálohovú platbu Európskej komisii. Avšak SR v nadväznosti na list č. Ares(2016) 6479448 zo dňa 17.11.2016 bude pre rok 2017 akceptovať postup EK vzájomného započítania zostatku schválených účtov s ročnou zálohou na rok 2017.