

**ZHRNUTIE PRE OBČANOV**

V roku 2016 riadiaci orgán pre OP KŽP pokračoval vo vyhlasovaní výziev a vyzvaní, s cieľom vytvoriť predpoklady pre zakontrahovanie zostávajúcej časti alokácie OP KŽP. Za vykazovaný rok bolo vyhlásených celkovo 13 výziev, resp. písomných vyzvaní na predkladanie ŽoNFP v celkovej sume 522 687 004 € (zdroj EÚ). Celková suma za EÚ zdroj, na ktorú boli vyhlásené výzvy od začiatku programového obdobia, je viac než 1,51 mld. €, čo predstavuje 48,24 % alokácie OP KŽP.

V roku 2016 bolo vyhlásených 13 výziev resp. vyzvaní v celkovej hodnote 522 687 004 € za EÚ zdroj, za prioritnú os 1, 4 a 5.

Z uvedeného počtu 13 výziev resp. vyzvaní bolo 8 vyhlásených na prioritnú os 1, z toho:

* 5 dopytovo orientovaných výziev v rámci IP 1.1, ktoré boli zamerané na podporu triedeného zberu komunálnych odpadov, recyklácie a iných spôsobov zhodnocovania odpadov s celkovou výškou alokácie 251 mil. € zo zdrojov EÚ,
* 1 výzva v rámci IP 1.4, zameraná na znižovanie emisií znečisťujúcich látok zo zdrojov znečisťovania ovzdušia v Košickom regióne, s celkovou výškou alokácie 89 250 000 € zo zdrojov EÚ;
* 1 výzva v rámci IP 1.3, zameraná na monitorovanie druhov a biotopov európskeho významu, s celkovou výškou alokácie 15 800 000 € zo zdrojov EÚ;

V rámci PO4 neboli v r. 2016 vyhlásené nové výzvy, prebiehala však otvorená výzva zameraná na zníženie energetickej náročnosti verejných budov (ŠC 4.3.1), vyhlásená 7.12.2015, v rámci ktorej bola z dôvodu veľkého dopytu navýšená alokácia.

Vyhlásené vyzvania pre finančné nástroje (pre prijímateľa SZRB Asset Management, a.s.) boli zamerané na poskytnutie zdrojov OP KŽP na návratnú formu financovania (napr. prostredníctvom zvýhodnených úverov) pre oblasť odpadového hospodárstva v sume 57 011 064 € za EÚ zdroj (PO1) a na oblasť energetickej efektívnosti v sume 37 125 939 € za EÚ zdroj (PO4).

Vyhlásené štyri vyzvania na predkladanie projektov technickej pomoci (pre prijímateľa MŽP SR, SIEA, MV SR, SAŽP) boli zamerané na financovanie administratívnych kapacít zabezpečujúcich implementáciu OP KŽP (s alokáciou 72,50 mil. €).

Vyzvania na predkladanie národných projektov neboli v sledovanom období vyhlasované. V priebehu roku 2016 bola zabezpečovaná príprava národných projektov v gescii SAŽP a SIEA.

Príprava a vyhlasovanie výziev vychádza na predkladanie dopytovo-orientovaných projektov z harmonogramu výziev na príslušný rok (rok n), ktorý riadiaci orgán spracováva k novembru predchádzajúceho roka (rok n-1).

Kontrahovanie k 31.12.2016 dosiahlo v rámci OP KŽP hodnotu 773 467 362 € za zdroj EÚ, (z toho KF 626 878 042 € a EFRR vo výške 147 589 320 €), čo predstavuje 24,65 % z alokácie OP.

K 31.12.2016 dosiahlo čerpanie prostriedkov EÚ po zohľadnení nezrovnalostí a vratiek v rámci OP KŽP výšku 40 300 649,60 EUR (z toho 22 113 823,00 EUR za KF a 18 186 826,60 EUR za EFRR), čo predstavuje podiel čerpania prostriedkov EÚ na celkovej alokácii (3 137 900 110,00 EUR) 1,28 % (z toho za KF 1,19 % a za EFRR 1,42 % ).

V sledovanom období nebola vykonaná žiadna revízia či hodnotenie OP KŽP a taktiež neboli ukončené žiadne vládne ani vnútorné audity.

Vzhľadom na dosiahnuté výsledky je možné hodnotiť stav implementácie zatiaľ ako uspokojivý.